Държавен вестник, бр. 17, 2024 г., стр. 110

СТР.  110	
Д Ъ Р Ж А В Е Н  В Е С Т Н И К 	
БРОЙ  17
Блок “Постъпил в лечебното заведение” 
В този блок се посочват: 
 
„Приет“ - дата на приемане и час на приемане – в случай на спешен прием тази дата съвпада с датата на първия 
преглед в болницата; в случай на планов прием тази дата съвпада с датата за планиран прием; като час на приемане 
задължително се вписват часът и минутите на прием на пациента в болницата. 
 
Вид прием – задължително се посочва дали пациентът се приема спешно или планово; 
 
При спешен прием се посочва брой часове, изминали от настъпване на спешността до приема в лечебното заведение; 
 
Номер на клинична пътека/амбулаторна процедура - не се попълва, ако пациентът се изпраща за лечение на 
заболяване извън клиничните пътеки или ако лечебното заведение няма договор за съответната клинична пътека; 
 
Източник на финансиране за провеждане на лечението; 
 
Степен на тежест на състоянието към момента на хоспитализация – попълват се следните класификации: 
 
СТЕПЕНИ НА ТЕЖЕСТ НА СЪСТОЯНИЕТО (ПАЦИЕНТИ НАД 3 ГОДИНИ) 
I СТЕПЕН 
Пациентът е независим, с незасегнати жизнени функции, ориентира се във времето и пространството. В състояние е без 
помощ да се облича и съблича, сам да се мие, да се храни, да отива на изследване и манипулации, да включва лампата, радиото, 
звънеца за повикване и да отива до тоалетната. 
ІІ СТЕПЕН 
Пациентът е ограничен поради предписание да не става от леглото или поради леко увреждане. Жизнените му функции не са 
засегнати, но са застрашени. Обикновено се ориентира за времето и пространството. В състояние е сам или с помощ да се облича 
или съблича, да се мие на умивалника или в леглото, да яде и пие. Може да отива на изследвания и манипулации само с 
придружител. Сам обслужва звънеца за повикване, лампата и радиото и сам търси помощ за ползване на тоалетната. 
ІІІ СТЕПЕН 
Пациентът е ограничен поради предписание да не става от леглото или тежко увреждане. Може да има нарушение в 
ориентацията, нуждае се непрекъснато от помощ при обличане и събличане, при извършване на тоалета и при хранене. 
Изследванията и манипулациите се извършват само в лежащо положение. 
ІV СТЕПЕН 
В това състояние пациентът е напълно зависим, нетранспортабилен, с нарушено съзнание и се нуждае от непрекъснато 
обслужване при всички ситуации. 
 
Блок “Диагноза“ 
В този блок се посочват диагнозите: 
 
„Изпращащо заведение“ – наименование на диагнозата, която е повод за изпращане за лечение  (изписва се на 
български език), на втория ред се изписва придружаващо заболяване, ако пациентът има такова. Посочват се и МКБ 
кодовете на заболяванията, основен и допълнителен код (обозначен с “*“), когато се изисква съобразно правилата за 
кодиране на МКБ 10 ; 
 
Приемен кабинет – наименование на диагнозата, която е повод за лечение на пациента (изписва се на български език), 
на втория ред се изписва придружаващо заболяване, ако има такова. Посочват се и МКБ кодовете на заболяванията, 
основен и допълнителен код (обозначен с “*“), когато се изисква съобразно правилата за кодиране на МКБ 10 ; 
 
Хистология – посочва се морфологичната диагноза (ако има такава при постъпване в лечебното заведение), съгласно 
номенклатурата на второто издание на МКБ-О (въведено в България с Наредба № 42 от 8 декември 2004 г. за 
въвеждане на Международната статистическа класификация на болестите и проблемите, свързани със здравето - 
десета ревизия от 01.01.2005 г.); 
 
TNM стадий на тумор при постъпване в лечебното заведение (според 8 издание на TNM класификация на 
злокачествените тумори) (ако има такъв определен преди постъпване в ЛЗ). 
 
Част II 
Напуснал лечебното заведение 
Блок “Изписан от клиника отделение ” 
 
Дата на приемане и час на приемане – в случай на спешен прием тази дата съвпада с датата на първия преглед в 
болницата; в случай на планов прием тази дата съвпада с датата за планиран прием; като час на приемане 
задължително се вписват часът и минутите на прием на пациента в болницата; 
 
Дата и час на изписване/превеждане/починал; 
 
Посочват се и пролежаните дни в лечебното заведение; 
 
„Статус“ – задължително се попълва статусът на пациента: 
- 
изписан – отбелязва се с “1”; 
- 
преведен - отбелязва се с “2”. В този случай задължително се попълва регистрационният номер на болницата, в 
която е преведен пациентът, както и диагнозата за превеждане (попълва се кодът на заболяването, което е 
причина за превеждането на пациента и допълнителен код (обозначен с “*“), когато се изисква съобразно 
правилата за кодиране на МКБ 10); тази диагноза може да бъде различна от водещата диагноза; 
- 
починал - отбелязва се с “3”; в полето “Причина за смъртта” се попълва кодът на заболяването, причина за 
смъртта на пациента от клинична гледна точка, ако пациентът не е аутопсиран. Ако пациентът е аутопсиран се 
отбелязва кодът за причината за смъртта по данни от обдукцията. 
 
„Състояние“ – посочва се състоянието при изписване – здрав; с подобрение; без промяна; с влошаване. 
 
Блок “Работоспособност” 
В блок се вписват данни за издаден болничен лист и за лица подлежащи на експертиза по реда „Наредба за медицинската 
скпертиза“ с изключение на децата до 16г.: 
 
Възстановена; 
 
Временна неработоспособност – когато се издава болничен лист се вписва номера му, както и дните до постъпването 
и общия брой дни на болничния лист при изписването; 
 
Трайно намалена; 
 
Насочен към ТЕЛК. 
 
Блок “Проведено лечение” 
В този блок се посочва: 
 
Код на КП, по която е проведено лечението, когато то се финансира от НЗОК; 
 
Основна (водеща, окончателна) диагноза - състоянието, което след направените изследвания се явява основна 
причина за приемане на пациента в ЛЗ  за полагане на медицински грижи (изписва се на български език). Вписва се и 
кодът по МКБ 10, съобразно правилата за кодиране, като вписването на кода започва от първото квадратче и до него 
се поставя допълнителния код (обозначен с “*“), когато се изисква съобразно правилата за кодиране на МКБ 10.